CELEX: 62013CN0252
Language: lt
Date: 2013-05-07 00:00:00
Title: Byla C-252/13: 2013 m. gegužės 7 d. pareikštas ieškinys byloje Europos Komisija prieš Nyderlandų Karalystę

20.7.2013   
            
            
               LT
            
            
               Europos Sąjungos oficialusis leidinys
            
            
               C 207/25
            
         2013 m. gegužės 7 d. pareikštas ieškinys byloje Europos Komisija prieš Nyderlandų Karalystę
   
   (Byla C-252/13)
   2013/C 207/40
   Proceso kalba: olandų
   
      Šalys
   
   
      Ieškovė: Europos Komisija, atstovaujama D. Martin ir M. van Beek
   
      Atsakovė: Nyderlandų Karalystė
   
      Ieškovės reikalavimai
   
   Ieškovė prašo:
   
               —
            
            
               Konstatuoti, kad laikydamasi Nyderlandų teisės nuostatų, kurios prieštarauja 2006 m. liepos 5 d. Europos Parlamento ir Tarybos direktyvos 2006/54/EB (1) dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija) 1 straipsnio 2 dalies a ir b punktams, 15 straipsniui ir 28 straipsnio 2 daliai, neįvykdė įsipareigojimų pagal šią direktyvą.
            
         
               —
            
            
               Priteisti iš Nyderlandų Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija mano, kad Nyderlandų darbo teisėje nėra pakankamai aiškiai nustatyta, kad, kai darbuotoja grįžta po nėštumo ir motinystės atostogų mažiau palankiomis sąlygomis, tai prieštarauja diskriminavimo dėl nėštumo, gimdymo ir motinystės draudimui.
   Vien dėl aplinkybės, kad darbdavys, kuris vienašališkai pakeičia darbo sutartyje nustatytą veiklą ir darbo sąlygas, neįvykdė įsipareigojimų, šis draudimas nėra pakankamai aiškus.
   Argumentas, kad kai asmeniui suteikiama įstatyme nustatyta teisė į atostogas, tai kiekvienas mažiau palankesnis vertinimas neišvengiamai yra neteisėtas, yra nepakankamas. Galimybė remtis bendruoju diskriminacijos draudimu ir gero darbdavio principo, kurie įtvirtinti Burgerlijk Wetboek (Civilinis kodeksas), taip pat menkai pakankamai aiškiai ir tiksliai įgyvendina šią direktyvos nuostatą. Šiais bendraisiais Nyderlandų įstatymuose nustatytais principais nėra pakankamai aiškiai įgyvendinamos direktyvos nuostatos.
   Šios situacijos nepakanka laikytis skaidrumo ir teisinio saugumo reikalavimų, kuriuos Teisingumo Teismas kelia direktyvos perkėlimui į nacionalinės teisės sistemą.
   
      (1)  OL L 204, p. 23.